CELEX: 32014D0275
Language: lv
Date: 2014-05-06 00:00:00
Title: 2014/275/ES: Padomes Lēmums ( 2014. gada 6. maijs ), ar ko Lēmumu 1999/70/EK par dalībvalstu centrālo banku ārējiem revidentiem groza attiecībā uz Luksemburgas Centrālās bankas ( Banque centrale du Luxembourg ) ārējo revidentu

14.5.2014   
            
            
               LV
            
            
               Eiropas Savienības Oficiālais Vēstnesis
            
            
               L 139/16
            
         PADOMES LĒMUMS
   (2014. gada 6. maijs),
   ar ko Lēmumu 1999/70/EK par dalībvalstu centrālo banku ārējiem revidentiem groza attiecībā uz Luksemburgas Centrālās bankas (Banque centrale du Luxembourg) ārējo revidentu
   
      (2014/275/ES)
   
   EIROPAS SAVIENĪBAS PADOME,
   ņemot vērā protokolu (Nr. 4) par Eiropas Centrālo banku sistēmas un Eiropas Centrālās bankas statūtiem, kas pievienots Līgumam par Eiropas Savienību un Līgumam par Eiropas Savienības darbību, un jo īpaši tā 27. panta 1. punktu,
   ņemot vērā Eiropas Centrālās bankas Ieteikumu ECB/2013/51 (2013. gada 17. decembris) Eiropas Savienības Padomei par Luksemburgas Centrālās bankas (Banque centrale du Luxembourg) ārējo revidentu (1),
   tā kā:
   
               (1)
            
            
               Eiropas Centrālās bankas (ECB) un Eurosistēmas valstu centrālo banku pārskati jārevidē neatkarīgam ārējam revidentam, kuru ieteikusi ECB Padome un apstiprinājusi Eiropas Savienības Padome.
            
         
               (2)
            
            
               Pašreizējā Luksemburgas Centrālās bankas (Banque centrale du Luxembourg) ārējā revidenta pilnvaru termiņš beidzās pēc 2013. finanšu gada revīzijas pabeigšanas. Tādēļ ir jāieceļ ārējais revidents no 2014. līdz 2018. finanšu gadam.
            
         
               (3)
            
            
               Luksemburgas Centrālā banka (Banque centrale du Luxembourg) par savu ārējo revidentu no 2014. līdz 2018. finanšu gadam ir izvēlējusies DELOITTE AUDIT SARL.
            
         
               (4)
            
            
               Ir lietderīgi ievērot ECB Padomes ieteikumu un attiecīgi grozīt Padomes Lēmumu 1999/70/EK (2),
            
         IR PIEŅĒMUSI ŠO LĒMUMU.
   1. pants
   Lēmuma 1999/70/EK 1. panta 7. punktu aizstāj ar šādu:
   
      “7.   Ar šo par Luksemburgas Centrālās bankas (Banque centrale du Luxembourg) ārējo revidentu no 2014. līdz 2018. finanšu gadam tiek apstiprināts DELOITTE AUDIT SARL.”
   
   2. pants
   Šis lēmums stājas spēkā tā paziņošanas dienā.
   3. pants
   Šis lēmums ir adresēts Eiropas Centrālajai bankai.
   
      Briselē, 2014. gada 6. maijā
      
         
            Padomes vārdā –
         
            priekšsēdētājs
         
         G. STOURNARAS
      
   
   
      (1)  OV C 378, 24.12.2013., 15. lpp.
   
   
      (2)  Padomes Lēmums 1999/70/EK (1999. gada 25. janvāris) par dalībvalstu centrālo banku ārējiem revidentiem (OV L 22, 29.1.1999., 69. lpp.).